**Ministru kabineta rīkojuma projekta “Par valsts nekustamo īpašumu ieguldīšanu akciju sabiedrības “Latvenergo” pamatkapitālā”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valsts nekustamo īpašumu ieguldīšanu akciju sabiedrības “Latvenergo” pamatkapitālā” (turpmāk – Rīkojuma projekts)mērķis ir nodrošināt ilgtspējīgu un kvalitatīvu elektroenerģijas sadales iekārtu ekspluatāciju, apsaimniekošanu un elektrības piegādi patērētājiem. Rīkojuma projekta risinājums – ieguldīt akciju sabiedrības “Latvenergo” (turpmāk – AS “Latvenergo”) pamatkapitālā valsts īpašuma objektus – 8 zemes vienības, 6 būves un no tām 2 būvēs esošās elektroiekārtas ar kopējo valsts mantiskā ieguldījuma vērtību 20 010 *euro*, kas ierakstīti zemesgrāmatā uz valsts vārda Ekonomikas ministrijas personā. Rīkojuma projekts stāsies spēkā tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 40.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Publiskas personas mantas atsavināšanas likuma 3.panta pirmās daļas 4.punkts nosaka, ka valsts mantu var atsavināt, ieguldot kapitālsabiedrības pamatkapitālā. Saskaņā ar minētā likuma 40.panta pirmo daļu lēmumu par valsts mantas ieguldīšanu kapitālsabiedrības pamatkapitālā pieņem Ministru kabinets.  Publiskas personas kapitāla daļu un kapitālsabiedrību pārvaldības likuma 94.panta pirmās daļas 9.punkts nosaka, ka tikai akcionāru sapulcei ir tiesības pieņemt lēmumus par pamatkapitāla palielināšanu. Saskaņā ar Ministru kabineta 2000.gada 9.augusta rīkojuma Nr.402 “Par valsts akciju sabiedrību “Latvenergo”” 1.punktu, Ekonomikas ministrija ir AS “Latvenergo” valsts kapitāla daļu turētāja. 2020.gada 9.septembra AS “Latvenergo” akcionāru sapulcē tika pieņemts lēmums lūgt Ministru kabinetam atļaut ieguldīt AS “Latvenergo” pamatkapitālā valsts īpašuma objektus. Valsts zemes vienību, kā arī būvju ieguldīšana AS “Latvenergo” pamatkapitālā ir nepieciešama, lai nodrošinātu ilgtspējīgu un kvalitatīvu elektroenerģijas sadales iekārtu ekspluatāciju, apsaimniekošanu un elektrības piegādi patērētājiem. AS “Latvenergo” pamatkapitālā tiek ieguldītas zemes vienības, uz kurām atrodas AS “Latvenergo” piederošas būves vai valstij piederošas zemes vienības un/vai būves, kur atrodas elektroapgādes infrastruktūra un kuras lieto AS “Latvenergo” meitas sabiedrība AS “Sadales tīkls”.. Visi ieguldāmie nekustamie īpašumi ir ierakstīti zemesgrāmatā uz valsts vārda Ekonomikas ministrijas personā. Rīkojuma projekta pielikumā minētie energoapgādes objekti vai to uzturēšanai nepieciešamie nekustamie īpašumi kalpo energoapgādes sistēmas operatora funkciju pildīšanai. Pamatojoties uz Enerģētikas likuma 20.1 panta otro daļu, AS “Latvenergo” īpašumā esošos elektroenerģijas sadales tīklus un iekārtas nevar izmantot kā ķīlu kredītu vai citu saistību nodrošināšanai, un šie objekti kā neprivatizējama manta var pāriet un būt vienīgi tādu kapitālsabiedrību īpašumā vai valdījumā, kuru visas kapitāla daļas ir AS “Latvenergo” īpašums un kuras nevar privatizēt vai atsavināt.  AS “Sadales tīkls” ir elektrotīkla uzturētājs un attīstītājs Latvijā, kas nodrošina elektroenerģijas piegādi vairāk nekā vienam miljonam klientu objektu, aptverot ar savu pakalpojumu 99% no valsts teritorijas. Kapitālsabiedrība nodrošina sadales elektrotīklu ekspluatāciju, atjaunošanu un plānveida attīstību, elektroenerģijas izlietošanas uzraudzību, zudumu samazināšanas pasākumus un elektroenerģijas uzskaiti, kā arī veic jaunu pieslēgumu izveidi, kur nepieciešams. Saskaņā ar Elektroenerģijas tirgus likuma 18.panta otro daļu sadales sistēmas operatoru licenču darbības zonā pārklāšanās nav pieļaujama. Elektroenerģijas tirgus likuma 18.pants nosaka, ka sadales sistēmas operatora licences darbības zonu nosaka regulators – Sabiedrisko pakalpojumu regulēšanas komisija, kas izsniedz licenci AS “Sadales tīkls”, nosakot licenču darbības zonas robežas.  Tā kā saskaņā ar Elektroenerģijas tirgus likuma 18.panta otro daļu elektroenerģijas sadales sistēmas operatoru licenču darbības zonu pārklāšanās nav pieļaujama, tad AS “Sadales tīkls” savā licences darbības zonā (t.i., teritorijā, kur atrodas šajā lēmuma projektā uzskaitītie atsavināmiem īpašuma objekti) atrodas likumīga monopola stāvoklī un cita elektroenerģijas sadales sistēmas operatora darbība AS “Sadales tīkls” licences zonā nav iespējama un līdz ar to arī cita sadales sistēmas operatora darbības nodrošināšanai minētie īpašuma objekti nav izmantojami. Tādējādi īpašuma objektu ieguldīšana AS “Latvenergo” kapitālā nevar ietekmēt elektroenerģijas sadales tīklu operatoru konkurenci. Rīkojuma projekta pielikumā minētos valsts īpašuma objektus ir nepieciešams ieguldīt AS “Latvenergo” pamatkapitālā, lai nodrošinātu ilgtspējīgu un kvalitatīvu elektroenerģijas sadales iekārtu ekspluatāciju un apsaimniekošanu, ko veic AS “Sadales tīkls”, kas ļauj nodrošināt kvalitatīvu elektroenerģijas piegādi klientiem, neatkarīgi no izvēlētā elektrības tirgotāja, līdz ar to tas neietekmē elektroenerģijas tirgotāju konkurenci. Tā kā AS “Sadales tīkls” atrodas likumīga monopola stāvoklī un elektroenerģijas sadales sistēmas operatoru konkurence AS “Sadales tīkls” licences darbības zonā nav iespējama un AS “Sadales tīkls” sniegtie elektroenerģijas sadales tīkla operatora pakalpojumi tās licences darbības zonā nav aizstājami ar citu elektroenerģijas sadales sistēmas operatoru pakalpojumiem, tad uz valsts īpašuma objektu ieguldīšanu AS “Latvenergo” pamatkapitāla nav attiecināmas visas Komercdarbības atbalsta kontroles likuma 5.pantā uzskaitītās obligātās valsts atbalsta pazīmes un tāpēc valsts īpašuma objektu ieguldīšana AS “Latvenergo” pamatkapitālā nav kvalificējama kā komercdarbības valsts atbalsts, bet AS “Latvenergo” rīkojuma projekta ietvaros uzskatāms par starpnieku. AS “Latvenergo” ieņēmumi no ieguldāmajiem nekustamā īpašuma objektiem, ievērojot piemērojamo kapitāla atdeves likmi, kas noteikta saskaņā ar Sabiedrisko pakalpojumu regulēšanas komisijas padomes 2011.gada 15.decembra lēmumu Nr.1/32 apstiprināto “Elektroenerģijas sadales sistēmas pakalpojumu tarifu aprēķināšanas metodiku”, nepārsniedz AS “Latvenergo” tiešās izmaksas, veicot mantisko ieguldījumu AS “Latvenergo” pamatkapitālā (t.i., ar kadastra objektu kadastrālo uzmērīšanu un reģistrēšanu kadastra informācijas sistēmā un nekustamā īpašuma ierakstīšanu zemesgrāmatā uz AS “Latvenergo” vārda saistītās izmaksas) un nekustamo īpašumu uzturēšanu. Tādējādi AS “Latvenergo” kā vertikāli integrētā elektroapgādes komersanta valdošais uzņēmums negūst tiešu labumu no rīkojumā uzskaitīto objektu ieguldīšanas tās sastāvā, bet gan kā rūpīgs saimnieks nodrošina tās sastāvā esošo komercsabiedrību ar tās darbībai nepieciešamajiem aktīviem. Savukārt, AS “Sadales tīkls” saskaņā Sabiedrisko pakalpojumu regulēšanas komisijas 2017.gada 6.jūlija lēmumā Nr.74 (prot. Nr.23, 8.p.) “Par elektroenerģijas sadales sistēmas operatora neatkarības nodrošināšanai veikto pasākumu pietiekamību” noteikto (https://www.sprk.gov.lv/uploads/doc/LemumsN074D06072016.pdf) turpina pildīt Eiropas Parlamenta un Padomes 2009.gada 13.jūlija Direktīva 2009/72/EK par kopīgiem noteikumiem attiecībā uz elektroenerģijas iekšējo tirgu un par Direktīvas 2003/54/EK atcelšanu, kā arī Elektroenerģijas tirgus likuma 19.panta otrajā daļā noteiktās sadales sistēmas operatora, kuram pieslēgts viens simts tūkstošu vai vairāk lietotāju (AS “Sadales tīkli” ir vienīgais sadales operators Latvijas Republikas teritorijā ar atbilstošu lietotāju skaitu), neatkarības prasības, nošķirot savu komercdarbību no valdošā uzņēmuma komercdarbības likumā noteiktajā apmērā. Pēc nekustamo īpašumu objektu ieguldīšanas AS “Latvenergo” pamatkapitālā un iznomāšanas sadales sistēmas operatoram minētie aktīvi elektroenerģijas tirdzniecības nodrošināšanai uz vienādiem nosacījumiem arī turpmāk būs pieejami visiem elektroenerģijas tirgotājiem. Ņemot vērā iepriekš minētos apsvērumus, valsts nekustamo īpašumu ieguldīšana AS “Latvenergo” pamatkapitālā nevar tikt uzskatīta par AS “Latvenergo” vai AS “Sadales tīkls” komercdarbības atbalstu. Atbilstoši Civillikuma 968.pantam uz zemes uzcelta un cieši ar to savienota ēka atzīstama par tās daļu. Pēc zemes vienību, uz kurām atrodas tikai AS “Latvenergo” īpašumā vai valdījumā esošas būves, ieguldīšanas AS “Latvenergo” pamatkapitālā, atbilstoši likuma “Par nekustamā īpašuma ierakstīšanu zemesgrāmatā” 14.panta otrajā daļā noteiktajam, ja zemi īpašumā iegūst ēku (būvju) īpašnieks, ēkas (būves) īpašums pievienojams zemes īpašuma nodalījumam un ēku (būvju) nodalījums slēdzams arī bez īpašnieka lūguma, ja zemesgrāmatu nodaļas tiesnesis nekonstatē normatīvajos aktos noteiktos šķēršļus zemes īpašuma un ēkas (būves) īpašuma savienošanai. Līdz ar to izveidotajam vienotajam zemes un būvju īpašumam būs lielāka vērtība nekā ieguldītajai zemes vienībai, jo to papildinās būves vērtība. Enerģētikas likuma 23.panta trešajā daļā ir noteikts, ka nekustamā īpašuma īpašnieks vai valdītājs nodrošina iespēju energoapgādes komersanta personālam piekļūt pie attiecīgajā īpašumā esošajiem energoapgādes objektiem, lai veiktu šo objektu pārbūvi, atjaunošanu vai ar to ekspluatāciju saistītos darbus. Pēc būvju ieguldīšanas AS “Latvenergo” pamatkapitālā, tā risinās jautājumus ar zemes īpašniekiem par piekļuves tiesību nodrošināšanu transformatoru apakšstacijas ēkām, kur tas būs nepieciešams. Rīkojuma projekta pielikumā minētie īpašumi nodoti Ekonomikas ministrijas valdījumā, pamatojoties uz Ministru kabineta 2010.gada 31.maija rīkojuma Nr.297 "Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā" 10.punktu un Valsts ieņēmumu dienesta 2018.gada 1.jūnija Valstij piekritīgā nekustamā īpašuma nodošanas un pieņemšanas aktiem Nr.000860, Nr.000861, Nr.000862, Nr.000863, Nr.000864, kā arī 2019.gada 18.aprīļa Valstij piekritīgā nekustamā īpašuma nodošanas un pieņemšanas aktu Nr.001504; **Informācija par AS “Latvenergo” pamatkapitālā ieguldāmajiem īpašumiem, kas ir minēti Rīkojuma projekta pielikumā:**1. **Rīkojuma projekta pielikuma 1.punktā norādītais nekustamais īpašums** ar kadastra numuru 6242 008 0552 (adrese – Liepu iela 5A, Alsunga, Alsungas nov.), kas sastāv no zemes vienības ar kadastra apzīmējumu 6242 008 0552 0.0324ha platībā un būves ar kadastra apzīmējumu 6242 008 0552 001, ir ierakstīts Alsungas novada zemesgrāmatas nodalījumā Nr. 100000595059 un īpašuma tiesības nostiprinātas valstij Ekonomikas ministrijas personā.
2. **Rīkojuma projekta pielikuma 2.punktā norādītais nekustamais īpašums** ar kadastra numuru 4052 009 0413 (adrese – "Balsti", Elektriķi, Codes pag., Bauskas nov.), kas sastāv no zemes vienības ar kadastra apzīmējumu 4052 009 0413 0.2851ha platībā, ir ierakstīts Codes pagasta zemesgrāmatas nodalījumā Nr. 100000590949 un īpašuma tiesības nostiprinātas valstij Ekonomikas ministrijas personā. Uz zemes vienības atrodas būve - šķūnis ar kadastra apzīmējumu 40520090413001 un platību 6 m2 bez piederības, kas zemesgrāmatā kā patstāvīgs īpašuma objekts nav ierakstāma.
3. **Rīkojuma projekta pielikuma 3.punktā norādītais nekustamais īpašums** ar kadastra numuru 4072 004 0121 (adrese – "Transformatora ēka TP-4443", Mežotne, Mežotnes pag., Bauskas nov.), kas sastāv no zemes vienības ar kadastra apzīmējumu 4072 004 0121 0.043ha platībā un būves ar kadastra apzīmējumu 4072 004 0121 001, ir ierakstīts Mežotnes pagasta zemesgrāmatas nodalījumā Nr. 100000591442 un īpašuma tiesības nostiprinātas valstij Ekonomikas ministrijas personā. Būve tiek ieguldīta kopā ar elektroiekārtām 600 *euro* vērtībā.
4. **Rīkojuma projekta pielikuma 4.punktā norādītais nekustamais īpašums** ar kadastra numuru 4060 507 0014 (adrese – "Transformators TP 4033", Gailīšu pag., Bauskas nov.), kas sastāv no būves ar kadastra apzīmējumu 4060 007 0084 013, ir ierakstīts Gailīšu pagasta zemesgrāmatas nodalījumā Nr. 100000587127 un īpašuma tiesības nostiprinātas valstij Ekonomikas ministrijas personā. Būve saistīta ar zemes vienību ar kadastra apzīmējums 4060 007 0084, kas pieder fiziskai personai.
5. **Rīkojuma projekta pielikuma 5.punktā norādītais nekustamais īpašums** ar kadastra numuru 0900 529 0009 (adrese – Viskaļu iela 95A, Jelgava), kas sastāv no būves ar kadastra apzīmējumu 0900 029 0593 001, ir ierakstīts Jelgavas pilsētas zemesgrāmatas nodalījumā Nr. 100000586982 un īpašuma tiesības nostiprinātas valstij Ekonomikas ministrijas personā. Būve saistīta ar zemes vienību ar kadastra apzīmējums 0900 029 0593, kuras tiesiskais valdītājs ir Jelgavas pilsētas pašvaldība.
6. **Rīkojuma projekta pielikuma 6.punktā norādītais nekustamais īpašums** ar kadastra numuru 9011 001 0716 (adrese – "Radiotornis", Kandava, Kandavas nov.), kas sastāv no zemes vienības ar kadastra apzīmējumu 9011 001 0716 0.0312ha platībā, ir ierakstīts Kandavas pilsētas zemesgrāmatas nodalījumā Nr. 100000590801 un īpašuma tiesības nostiprinātas valstij Ekonomikas ministrijas personā. Uz zemes vienības atrodas AS “Latvenergo” piederoša būve – radiosakaru tornis - ar kadastra apzīmējumu 9011 001 0716 001 un sakaru torņa apkalpes būves - pirmsreģistrētas būves ar kadastra apzīmējumiem 90110010716002 un platību 7 m2, kā arī 90110010716003 ar platību 4 m2 – sakaru aparatūras konteineri, kas zemes vienības kadastrālās uzmērīšanas gaitā tika attēlotas kadastrālās uzmērīšanas dokumentos, bet pēc normatīvo aktu prasībām neatbilst kadastra objekta statusam un zemesgrāmatā kā patstāvīgi īpašuma objekti nav ierakstāmi.
7. **Rīkojuma projekta pielikuma 7.punktā norādītais nekustamais īpašums** ar kadastra numuru 8009 002 0002 (adrese – Zeiferta iela 2A, Olaine, Olaines nov.), kas sastāv no zemes vienības ar kadastra apzīmējumu 8009 002 0519 0.0068ha platībā, ir ierakstīts Olaines pilsētas zemesgrāmatas nodalījumā Nr. 100000594945 un īpašuma tiesības nostiprinātas valstij Ekonomikas ministrijas personā. Uz zemes vienības ir izvietotas AS “Sadales tīkls” piederošas energoapgādes iekārtas, kas atrodas pirmsreģistrētā būvē ar kadastra apzīmējumu 80090020519001, par kuru uzsāktas aktivitātes tiesvedības procedūras ierosināšanai par tās atzīšanu par bezīpašnieka ēku.
8. **Rīkojuma projekta pielikuma 8.punktā norādītais nekustamais īpašums** ar kadastra numuru 8009 001 0306 (adrese – Parka iela 12A, Olaine, Olaines nov.), kas sastāv no zemes vienības ar kadastra apzīmējumu 8009 001 0306 0.0074ha platībā, ir ierakstīts Olaines pilsētas zemesgrāmatas nodalījumā Nr. 100000595177 un īpašuma tiesības nostiprinātas valstij Ekonomikas ministrijas personā. Uz zemes vienības ir izvietotas AS “Sadales tīkls” piederošas energoapgādes iekārtas, kas atrodas pirmsreģistrētā būvē ar kadastra apzīmējumu 80090010306002, par kuru uzsāktas aktivitātes tiesvedības procedūras ierosināšanai par tās atzīšanu par bezīpašnieka ēku.
9. **Rīkojuma projekta pielikuma 9.punktā norādītais nekustamais īpašums** ar kadastra numuru 4294 001 0017 (adrese – "SLTP 2033 Veselavas skola", Veselavas pag., Priekuļu nov.), kas sastāv no zemes vienības ar kadastra apzīmējumu 4294 001 0106 0.0076ha platībā un būves ar kadastra apzīmējumu 4294 001 0106 001, ir ierakstīts Veselavas pagasta zemesgrāmatas nodalījumā Nr. 100000590754 un īpašuma tiesības nostiprinātas valstij Ekonomikas ministrijas personā. Būve tiek ieguldīta kopā ar elektroiekārtām 300 *euro* vērtībā, kas ir būves sastāvdaļa un iekļauta kopējā īpašuma vērtībā.
10. **Rīkojuma projekta pielikuma 10.punktā norādītais nekustamais īpašums** ar kadastra numuru 0100 505 0022 (adrese – Raiņa bulvāris 29A, Rīga), kas sastāv no būves ar kadastra apzīmējumu 0100 005 0033 007, ir ierakstīts Rīgas pilsētas zemesgrāmatas nodalījumā Nr. 100000587026 un īpašuma tiesības nostiprinātas valstij Ekonomikas ministrijas personā. Būve saistīta ar zemes vienību ar kadastra apzīmējums 0100 005 0033, kas pieder publiskai personai (LU Matemātikas un informātikas institūts).
11. **Rīkojuma projekta pielikuma 11.punktā norādītais nekustamais īpašums** ar kadastra numuru 8817 003 0115 (adrese – Ezera iela 9, Valdemārpils, Talsu nov.), kas sastāv no zemes vienības ar kadastra apzīmējumu 8817 003 0115 0.0354ha platībā, ir ierakstīts Valdemārpils pilsētas zemesgrāmatas nodalījumā Nr. 100000590878 un īpašuma tiesības nostiprinātas valstij Ekonomikas ministrijas personā. Uz zemes vienības atrodas AS “Latvenergo” tiesiskā valdījumā esošas būves - sakaru tornis un apkalpojošā būve - ar kadastra apzīmējumiem 8817 003 0057 001 un 8817 003 0057 002 002, kā arī saskaņā ar 1998.gada 26.marta sadarbības līgumu, noslēgtu starp SIA “Latvijas Mobilais Telefons” un akciju sabiedrību “Latvenergo”, radiotornī izvietoto SIA “Latvijas Mobilais Telefons” piederošo iekārtu apkalpojošais aparatūras konteiners ar kadastra apzīmējumu 88170030115001 un platību 3 m2, kas zemesgrāmatā kā patstāvīgs īpašuma objekts nav ierakstāms.

 Pēc Rīkojuma projekta pielikumā uzskaitīto būvju, kas atrodas uz citām personām piederošām (piekritīgām) zemes vienībām (Nr. p.k. 4, 5, 10), ieguldīšanas AS “Latvenergo” pamatkapitālā, zemes un ēku īpašnieku savstarpējās attiecības tiks noregulētas likumā noteiktā kārtībā noslēdzot zemes nomas līgumus, kā arī gadījumos, kur to pieļauj normatīvie akti un tas ir iespējams, ņemot vērā zemes īpašnieka nostāju un lietderības apsvērumus (ekonomisko pamatojumu), tiks izvērtētas arī zemes sadalīšanas un atsavināšanas iespējas, lai veidotu vienotu zemes un ēku īpašumu. Rīkojuma projekta pielikuma 6.punktā un 11.punktā norādītajiem nekustamajiem īpašumiem “Radiotornis”, Kandavā, Kandavas novadā un Ezera iela 9, Valdemārpils, Talsu novadā, zemesgrāmatu nodalījumos III daļas 1.iedaļā “Lietu tiesības, kas apgrūtina nekustamu īpašumu” ierakstīta atzīme: - valsts nozīmes kultūras pieminekļa teritorija un objekti, 0,0312 ha platībā; savukārt, rīkojuma projekta pielikuma 17.punktā norādītajam nekustamajam īpašumam “Lubānas šoseja 9. km”, Stopiņu novadā, ierakstīta atzīme: vietējas nozīmes kultūras pieminekļa teritorija un objekti.Likuma “Par kultūras pieminekļu aizsardzību “ 9.pants nosaka, zemes gabalus, uz kuriem atrodas kultūras pieminekļi, drīkst piešķirt lietošanā vai iegūt īpašumā zemes likumdošanas aktos noteiktajā kārtībā tikai tad, ja nākamais lietotājs vai īpašnieks ir iepazīstināts ar norādījumiem par attiecīgā kultūras pieminekļa izmantošanu un saglabāšanu. Ievērojot minēto, ieguldot attiecīgos nekustamos īpašumus AS “Latvenergo” pamatkapitālā tiks nodrošināta minēto nosacījumu ievērošana. Atzinumus par AS “Latvenergo” pamatkapitālā ieguldāmo nekustamo īpašumu vērtību 2020.gada 1.jūlijā sniedza sabiedrība ar ierobežotu atbildību “Grant Thornton Baltic”. Kopējā valsts mantiskā ieguldījuma vērtība sastādīs 20 010 *euro*. Informācija par katras nekustamā īpašuma vienības vērtību ir norādīta Ministru kabineta rīkojuma pielikumā. Komerclikuma 154.panta 3.2 daļa nosaka, ka atzinums par mantiskā ieguldījuma novērtēšanu ir spēkā sešus mēnešus no tā sastādīšanas dienas, tādēļ nepieciešamības gadījumā, ja šis termiņš būs notecējis, tiks nodrošināta atkārtota aktualizēta atzinumu sagatavošana pirms akcionāru sapulces lēmuma par pamatkapitāla palielināšanu. Rīkojuma projekts paredz Ministru kabineta atļaujas saņemšanu ieguldīšanai AS “Latvenergo” pamatkapitālā valsts īpašumā esošas 8 (četrpadsmit) zemes vienības, 6 (sešas) būves, no kurām 2 (divas) būves kopā ar tajās esošajām elektroiekārtām ar kopējo valsts mantiskā ieguldījuma vērtību 20 010 *euro*. Nekustamie īpašumi ierakstīti zemesgrāmatā uz valsts vārda Ekonomikas ministrijas personā. Nekustamie īpašumi tiks ieguldīti akciju sabiedrības „Latvenergo” pamatkapitālā pēc tam, kad akcionāru sapulce būs pieņēmusi lēmumu par pamatkapitāla palielināšanu AS “Latvenergo” apmaksātais pamatkapitāls ir 790 347 849 *euro*, ko veido 790 347 849 vienas kategorijas vārda akcijas. Ieguldot AS “Latvenergo” pamatkapitālā valsts nekustamos īpašumus, AS “Latvenergo” pamatkapitāls palielināsies par 20 010 *euro*, tiks emitētas 20 010 jaunas akcijas, vienas akcijas nominālvērtība būs 1 *euro*. Līdz ar to AS “Latvenergo” pamatkapitāls pēc tā palielināšanas būs 790 367 859 *euro*. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija un AS “Latvenergo” |
| 4. | Cita informācija | Ar īpašumu valdījumu saistītos izdevumus apmaksā AS “Latvenergo”. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija un AS “Latvenergo” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ministru kabineta rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Saistībā ar Ministru kabineta rīkojuma projekta izpildi jaunas institūcijas netiek radītas, kā arī tas neparedz esošu institūciju likvidāciju vai reorganizāciju. Ministru kabineta rīkojuma projekta izpildi var nodrošināt esošās institūcijas ietvaros, ar tai pieejamiem resursiem. |
| 3. | Cita informācija | Nav |

Iesniedzējs:

Ekonomikas ministrs J. Vitenbergs

Vīza:

Valsts sekretārs E. Valantis

Mālnieks 67013047

Girts.Malnieks@em.gov.lv